ריקדו! כה אמרתי! בצלצול ושאון שיוטמע בקולי דרך טורסו מפח ומעיכם המכאניים יפרצו צירים יחרקו בשאגה עת ייבקעו גלגלי השיניים ואצפה במחול הקפיצים השבורים אזמר שירי קרב ארעים בצחוקי וממרומי כס החרס עד ישחקו קרסוליכם לאבק עד יקרעו שביבי עץ עד יתפוקקו ברכיים, ואתם תרקדו במקצב מעושה תנקשו רגליכם על פי צו ופקודה בטוב וברע או באש הדובקת בדש חולצתכם או דחיקות מרפקים ריקדו לצלילי חלילים כה אמרתי!